Държавен вестник, бр. 31, 2025 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  31
8. извършва проверки по постъпили жалби 
и сигнали от граждани и представители на 
организации;
9. подпомага министъра в процеса на 
утвърждаване на проектни предложения и 
дейности, както и на изменения на проекти 
и дейности за електронно управление и ин­
формационни и комуникационни технологии 
на административните органи с прогнозна 
стойност, по-голяма или равна на стойността 
на прага по чл. 20, ал. 4, т. 2 от Закона за 
обществените поръчки;
10. подпомага министъра в процеса на из­
вършване на предварителен, текущ и послед­
ващ контрол по целесъобразност в областта 
на електронното управление и използването 
на информационните и комуникационните 
технологии в рамките на бюджетния процес;
11. координира изпълнението на задълже­
нията на административните органи във връзка 
с контрола в рамките на бюджетния процес, 
осъществяван по реда на ЗЕУ, включително 
изготвя задължителни разпореждания;
12. подпомага министъра в процеса по 
удостоверяване на съответствието с норма­
тивните изисквания на ЗЕУ и ЗК на проектни 
предложения и дейности, както и технически 
спецификации за разработка, надграждане 
или внедряване на информационни системи 
или електронни услуги;
13. удостоверява съответствието на внедря­
ваните от административните органи инфор­
мационни системи с изискванията за мрежова 
и информационна сигурност и упражнява 
контрол върху администрациите за спазване 
на тези изисквания;
14. участва в процеса по удостоверяване 
на информационни системи на органите на 
съдебната власт;
15. ръководи и координира процеса по удос­
товеряване на системата за събиране онлайн 
на изявления по предложена европейска граж­
данска инициатива съгласно изискванията на 
приложимото европейско законодателство;
16. изготвя оценки на въздействието и 
разработва проекти на нормативни актове в 
рамките на функционалната компетентност 
на дирекцията, както и всички необходими 
документи за внасянето им за разглеждане 
от МС;
17. предоставя становища при задължител­
ното съгласуване на всички проекти на нор­
мативни актове в рамките на функционалната 
компетентност на дирекцията.
Чл. 43. Дирекция „Европейска координа­
ция, международно сътрудничество и про­
екти“:
1. осъществява сътрудничество и взаи­
модействие по въпросите на електронното 
управление и услугите на информационното 
общество с компетентните органи на държави­
те – членки на ЕС, и с Европейската комисия;
2. осъществява координация с Постоянно­
то представителство на Република България 
към ЕС и подготвя българското участие в 
работата на Съвета на ЕС, ЕС, включително 
координира оперативните връзки с между­
народни правителствени и неправителствени 
организации – ООН, ЮНЕСКО, УНИЦЕФ, 
Съвета на Европа и други;
3. подпомага и координира участието на 
експерти от МЕУ в работни групи към Ев­
ропейската комисия;
4. организира и координира взаимодействи­
ето с други институции по въпросите на ЕС 
и международното сътрудничество;
5. подпомага съгласуването на държав­
ната политика в областта на електронното 
управление и информационното общество с 
политиката на ЕС, включително участва със 
свои представители в работни форуми на 
институциите на ЕС във връзка с участието 
в програмите на ЕС в областта на електрон­
ното управление, информационното общество 
и информационните технологии;
6. отговаря за подготовката и организира 
и координира изпълнението на задълженията 
на МЕУ по международни споразумения, про­
грами и протоколи и включването на страната 
ни в международни и междуправителствени 
споразумения;
7. организира и координира дейността на 
Работна група № 17 съвместно с Министер­
ството на транспорта и съобщенията;
8. изготвя позиции, анализи и информации 
по въпроси на ЕС в областта на компетент­
ност на МЕУ;
9. подготвя проекти на международни дого­
вори, по които Република България е страна, 
в областта на електронното управление, ин­
формационните технологии и информацион­
ното общество и осигурява изпълнението на 
международните договори в тези области;
10. представлява звено за контакт с МЕУ 
по въпросите на чл. 21, ал. 1 и 2 от Закона 
за електронната търговия от компетентността 
на МЕУ най-малко чрез използване на елек­
тронни средства;
11. подпомага министъра при управлението 
на програми и финансови инструменти, кои­
то не са финансирани по Програма „Научни 
изследвания, иновации и дигитализация за 
интелигентна трансформация“ (ПНИИДИТ) 
2021 – 2027, като:
а) проучва възможностите за финансиране 
на проекти в областите на политики, за които 
е отговорно МЕУ;
б) съдейства на екипите за управление 
на проекта за осъществяване на комплексна 
координация и субординация;